Помидорга нәрсә җитми?

	Теплицада үсә торган помидорларның сабак тирәсе кызармый. Сорауга танылган бакчачы Франс ХӘЛИЛОВ җавап бирде:	 — Моның сәбәпләре күп. Мәсәлән, үсентеләрне куе утыртканда, яктылык тиешенчә кермәскә мөмкин. Быелгы кызу җәй дә үз өлешен кертте. Көндез +35...+40, кояшта +50 оСка кадәр кыздыру, ә төнлә чагыштырмача түбән температура помидорның тигез кызармавына китерә ала. Ян сабакчаларын өзмәү яки моны вакытында эшләмәү (алар зурайгач, үсемлекнең көчен алгач кына кисү) дә сәбәпче була. Яфраклар көчле, яшел булырга мөмкин, ә помидорына туклану тиешенчә килми һәм сабак тирәсе өлгерми, эче ак кала. 
	---	
Ирек мәйданы

	№ --- | 17.08.2021	


